มูดี้ส์มั่นใจแบงก์ไทยแข็งปึ้กหนี้เสียน้อย
มูดี้ส์เผยแนวโน้มสินเชื่อโดยรวมของธนาคารในภูมิภาคเอเชียแปซิฟิกไทย มีเสถียรภาพ มีหนี้เสียไม่มาก
22 ม.ค. 2556

มูดี้ส์เผยแนวโน้มสินเชื่อโดยรวมของธนาคารในภูมิภาคเอเชียแปซิฟิกไทย มีเสถียรภาพ มีหนี้เสียไม่มาก
มูดี้ส์ อินเวสเตอร์ส เซอร์วิส เปิดเผยว่า แนวโน้มสินเชื่อโดยรวมของธนาคารในภูมิภาคเอเชียแปซิฟิก รวมถึงประเทศไทยในปี 2556 นั้นมีเสถียรภาพ เนื่องจากไม่ได้รับผลกระทบจากแรงกดดันด้านสินเชื่อในเชิงลบ
นายสตีเฟน หลง กรรมการผู้จัดการของ Moody’s Financial Institutions Group ในเอเชียแปซิฟิก กล่าวว่า แนวโน้มที่มีเสถียรภาพนี้ ส่วนใหญ่ได้รับแรงผลักดันจากความยืดหยุ่นของเศรษฐกิจในภูมิภาค นโยบายการเงินที่ค่อนข้างเหมาะสม และสภาพคล่องที่แข็งแกร่งของธนาคาร เมื่อเปรียบเทียบกับทั่วโลก รวมทั้งกลไกในการรองรับด้านเงินทุนที่ค่อนข้างสดใส
ทั้งนี้ จากประเมินแนวโน้มของระบบธนาคาร 14 แห่งในภูมิภาค เมื่อเทียบเป็นรายๆ ไปแล้ว ระบบธนาคาร 11 แห่ง มีแนวโน้มที่มีเสถียรภาพ ธนาคารในประเทศที่เศรษฐกิจต้องพึ่งพาการส่งออก เช่น ฮ่องกง สิงคโปร์ ไต้หวัน มาเลเซีย เกาหลี และไทยนั้น การขยายตัวของหนี้เสียที่อยู่ในระดับเล็กน้อย